


NÁRODNÁ RADA SLOVENSKEJ REPUBLIKY

IX. volebné obdobie


Návrh

Zákon

z ....2026,

[bookmark: _heading=h.8ci60hr62g33]ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a ktorým sa menia a dopĺňajú niektoré zákony

 	Národná rada Slovenskej republiky sa uzniesla na tomto zákone:  
 
[bookmark: _GoBack]Čl. I
Zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení zákona č. 58/1999 Z. z., zákona č. 181/1999 Z. z., zákona č. 356/1999 Z. z., zákona č. 224/2000 Z. z., zákona č. 464/2000 Z. z., zákona č. 241/2001 Z. z., zákona č. 98/2002 Z. z., zákona č. 328/2002 Z. z., zákona č. 422/2002 Z. z., zákona č. 659/2002 Z. z., zákona č. 212/2003 Z. z., zákona č. 178/2004 Z. z., zákona č. 201/2004 Z. z., zákona č. 365/2004 Z. z., zákona č. 382/2004 Z. z., zákona č. 727/2004 Z. z., zákona č. 732/2004 Z. z., zákona č. 69/2005 Z. z., zákona č. 623/2005 Z. z., zákona č. 342/2007 Z. z., zákona č. 513/2007 Z. z., zákona č. 61/2008 Z. z., zákona č. 278/2008 Z. z., zákona č. 445/2008 Z. z., zákona č. 491/2008 Z. z., zákona č. 70/2009 Z. z., zákona č. 60/2010 Z. z., zákona č. 151/2010 Z. z., zákona č. 543/2010 Z. z., zákona č. 547/2010 Z. z., zákona č. 48/2011 Z. z., zákona č. 79/2012 Z. z., zákona č. 345/2012 Z. z., zákona č. 361/2012 Z. z., zákona č. 80/2013 Z. z., zákona č. 462/2013 Z. z., zákona č. 307/2014 Z. z., zákona č. 406/2015 Z. z., zákona č. 125/2016 Z. z., zákona č. 69/2018 Z. z., zákona č. 177/2018 Z. z., zákona č. 347/2018 Z. z., zákona č. 6/2019 Z. z., zákona č. 319/2019 Z. z., zákona č. 73/2020 Z. z., zákona č. 423/2020 Z. z., zákona č. 76/2021 Z. z., zákona č. 310/2021 Z. z., zákona č. 412/2021 Z. z., zákona č. 453/2021 Z. z., zákona č. 478/2021 Z. z., zákona č. 125/2022 Z. z., zákona č. 222/2022 Z. z., zákona č. 350/2022 Z. z., zákona č. 197/2023 Z. z., zákona č. 238/2024 Z. z., zákona č. 324/2024 Z. z., zákona č. 150/2025 Z. z., zákona č. 154/2025 Z. z., zákona č. 157/2025 Z. z. a zákona č. 304/2025 Z. z. sa mení a dopĺňa takto:
1. V § 44 ods. 3 sa slová „§ 46 ods. 5“ nahrádzajú slovami „§ 46 ods. 6“.
2. V § 46 sa za odsek 1 vkladá nový odsek 2, ktorý znie:
„(2) Odôvodnenie rozhodnutia o dočasnom pozbavení výkonu štátnej služby policajta podľa odseku 1 obsahuje aj uvedenie dôležitého záujmu štátnej služby, ktorý by bol ponechaním policajta vo výkone štátnej služby ohrozený, konkrétne skutočnosti, ktoré zakladajú dôvodnú obavu ohrozenia dôležitého záujmu štátnej služby a ako by došlo k zásahu do dôležitého záujmu štátnej služby, ak by policajt nebol dočasne pozbavený výkonu štátnej služby, alebo uvedenie konania, ktorého objasnenie by bolo ponechaním policajta vo výkone štátnej služby ohrozené, konkrétne skutočnosti, ktoré zakladajú dôvodnú obavu ohrozenia objasnenia jeho konania a ako by došlo k mareniu objasňovania jeho konania, ak by nebol dočasne pozbavený výkonu štátnej služby, a
a) služobnú povinnosť, ktorú policajt porušil,  konkrétne skutočnosti, ktoré zakladajú dôvodné podozrenie, že došlo k porušeniu služobnej povinnosti a opis skutočností, ktoré odôvodňujú, že ide o porušenie služobnej povinnosti zvlášť hrubým spôsobom, alebo 
b) spisovú značku uznesenia o vznesení obvinenia policajta.“.
Doterajšie odseky 2 až 8 sa označujú ako odseky 3 až 9.
3. V § 46 ods. 3 sa na konci sa pripája táto veta: „Ak súd alebo sudca pre prípravné konanie v právoplatne skončenom konaní o vzatí obvineného policajta do väzby nezistil skutočnosti nasvedčujúce tomu, že skutok, pre ktorý bolo začaté trestné stíhanie, bol spáchaný, má znaky trestného činu a sú dôvody na podozrenie, že tento skutok spáchal obvinený, je minister povinný odôvodniť nevyhnutnosť predĺženia doby dočasného pozbavenia výkonu štátnej služby policajta.“.
4. V § 46 odsek 7 znie: 
„(7) Trvanie dôvodov dočasného pozbavenia výkonu štátnej služby policajta sa skúma počas celého trvania. Ak pominie niektorý z dôvodov, pre ktoré bol policajt dočasne pozbavený výkonu štátnej služby, dočasné pozbavenia výkonu štátnej služby sa skončí.“.
5. V § 109 ods. 4 písm. a) sa slová „§ 46 ods. 3“ nahrádzajú slovami „§ 46 ods. 4“.
6. V § 193 sa za odsek 1 vkladá nový odsek 2, ktorý znie:
„(2) Návrh na prepustenie policajta zo služobného pomeru z dôvodu uvedeného v § 192 ods. 1 písm. e) obsahuje aj uvedenie dôležitých záujmov štátnej služby, ktorým by bolo ponechanie policajta vo výkone štátnej služby na ujmu, konkrétne skutočnosti, ktoré zakladajú dôvodnú obavu z ujmy na dôležitých záujmoch štátnej služby a ako by došlo k ujme na dôležitých záujmoch štátnej služby, ak by policajt nebol prepustený zo služobného pomeru, a 
a) služobnú povinnosť, ktorú policajt porušil,  konkrétne skutočností, ktoré dokazujú porušenie služobnej povinnosti bez odôvodnených pochybností a opis skutočností, ktoré odôvodňujú, že ide o porušenie služobnej povinnosti zvlášť hrubým spôsobom, alebo
b) opis skutočností, ktoré dokazujú porušenie služobnej prísahy policajtom bez odôvodnených pochybností.“.
Doterajší odsek 2 sa označuje ako odsek 3.
7. V § 194 ods. 1 sa na konci pripájajú tieto slová „a pri prepustení policajta z dôvodov uvedených v § 192 ods. 1 písm. e) sa v odôvodnení rozhodnutia o prepustení uvedú aj náležitosti návrhu na prepustenie zo služobného pomeru podľa § 193 ods. 2, úvahy, ktorými sa vyhodnocovali dôkazy a ako sa vyrovnalo s obhajobou.“.

Čl. II
Zákon č. 315/2001 Z. z. o Hasičskom a záchrannom zbore v znení zákona č. 438/2002 Z. z., zákona č. 666/2002 Z. z., zákona č. 424/2003 Z. z., zákona č. 451/2003 Z. z., zákona č. 462/2003 Z. z., zákona č. 180/2004 Z. z., zákona č. 215/2004 Z. z., zákona č. 365/2004 Z. z., zákona č. 382/2004 Z. z., zákona č. 447/2004 Z. z., zákona č. 729/2004 Z. z., zákona č. 254/2005 Z. z., zákona č. 561/2005 Z. z., zákona č. 404/2006 Z. z., zákona č. 256/2007 Z. z., zákona č. 327/2007 Z. z., zákona č. 330/2007 Z. z., zákona č. 519/2007 Z. z., zákona č. 614/2007 Z. z., zákona č. 445/2008 Z. z., zákona č. 591/2008 Z. z., zákona č. 82/2009 Z. z., zákona č. 199/2009 Z. z., zákona č. 602/2009 Z. z., zákona č. 151/2010 Z. z., zákona č. 543/2010 Z. z., zákona č. 48/2011 Z. z., zákona č. 400/2011 Z. z., zákona č. 345/2012 Z. z., zákona č. 80/2013 Z. z., zákona č. 190/2013 Z. z., zákona č. 37/2014 Z. z., zákona č. 307/2014 Z. z., zákona č. 129/2015 Z. z., zákona č. 375/2015 Z. z., zákona č. 125/2016 Z. z., zákona č. 177/2018 Z. z., zákona č. 347/2018 Z. z., zákona č. 319/2019 Z. z., zákona č. 466/2019 Z. z., zákona č. 73/2020 Z. z., zákona č. 76/2021 Z. z., zákona č. 310/2021 Z. z., zákona č. 412/2021 Z. z., zákona č. 125/2022 Z. z., zákona č. 127/2022 Z. z., zákona č. 222/2022 Z. z., zákona č. 350/2022 Z. z., zákona č. 413/2022 Z. z., zákona č. 258/2024 Z. z., zákona č. 154/2025 Z. z. a zákona č. 179/2025 Z. z. sa dopĺňa takto:
1. V § 52 sa za odsek 4 vkladá nový odsek 5, ktorý znie:
„(5) Odôvodnenie rozhodnutia o zaradení mimo činnej štátnej služby podľa odseku 4 obsahuje aj uvedenie dôležitého záujmu štátnej služby, ktorý by bol ponechaním príslušníka vo výkone štátnej služby ohrozený, konkrétne skutočnosti, ktoré zakladajú dôvodnú obavu ohrozenia dôležitého záujmu štátnej služby a ako by došlo k zásahu do dôležitého záujmu štátnej služby, ak by príslušník nebol zaradený mimo činnej štátnej služby, a
a)	služobné previnenie, ktorého sa mal príslušník dopustiť, konkrétne skutočnosti, ktoré zakladajú dôvodné podozrenie, že došlo k služobnému previneniu a opis skutočností, ktoré odôvodňujú, že ide o závažné služobné previnenie, alebo 
b)	spisová značka uznesenia o vznesení obvinenia príslušníka.“.
Doterajšie odseky 5 až 10 sa označujú ako odseky 6 až 11.
2. V § 52 odsek 8 znie:
„(8) Trvanie dôvodov zaradenia príslušníka mimo činnej štátnej služby sa skúma počas celého trvania. Ak odpadne niektorý z dôvodov zaradenia príslušníka mimo činnej štátnej služby, príslušník sa zaradí na vykonávanie stálej štátnej služby.“.

Čl. III
Zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení zákona č. 378/2015 Z. z., zákona č. 125/2016 Z. z., zákona č. 69/2018 Z. z., zákona č. 107/2018 Z. z., zákona č. 177/2018 Z. z., zákona č. 347/2018 Z. z., zákona č. 35/2019 Z. z., zákona č. 319/2019 Z. z., zákona č. 377/2019 Z. z., zákona č. 477/2019 Z. z., zákona č. 126/2020 Z. z., zákona č. 309/2020 Z. z., zákona č. 76/2021 Z. z., zákona č. 310/2021 Z. z., zákona č. 412/2021 Z. z., zákona č. 92/2022 Z. z., zákona č. 125/2022 Z. z., zákona č. 350/2022 Z. z., zákona č. 420/2022 Z. z., nálezu Ústavného súdu Slovenskej republiky č. 130/2024 Z. z., zákona č. 375/2024 Z. z., zákona č. 150/2025 Z. z. a zákona č. 176/2025 Z. z. sa dopĺňa takto: 
§ 83 sa dopĺňa odsekom 8, ktorý znie:
„(8) Odôvodnenie rozhodnutia o prepustení profesionálneho vojaka z dôvodu podľa odseku 1 písm. o) obsahuje aj uvedenie povinnosti, ktorú profesionálny vojak porušil, konkrétne skutočnosti, ktoré dokazujú porušenie povinnosti bez odôvodnených pochybností,  uvedenie dôležitého záujmu štátnej služby, ktorý by bol ponechaním profesionálneho vojaka vo výkone štátnej služby ohrozený, konkrétne skutočnosti, ktoré zakladajú dôvodnú obavu ohrozenia dôležitého záujmu štátnej služby a ako by došlo k zásahu do dôležitého záujmu štátnej služby, ak by profesionálny vojak nebol prepustený zo štátnej služby.“.

Čl. IV
Zákon č. 55/2017 Z. z. o štátnej službe a o zmene a doplnení niektorých zákonov v znení zákona č. 334/2017 Z. z., zákona č. 63/2018 Z. z., zákona č. 112/2018 Z. z., zákona č. 177/2018 Z. z., zákona č. 318/2018 Z. z., zákona č. 347/2018 Z. z., zákona č. 6/2019 Z. z., zákona č. 35/2019 Z. z., zákona č. 54/2019 Z. z., zákona č. 83/2019 Z. z., nálezu Ústavného súdu Slovenskej republiky č. 90/2019 Z. z., zákona č. 319/2019 Z. z., zákona č. 397/2019 Z. z., zákona č. 470/2019 Z. z., zákona č. 126/2020 Z. z., zákona č. 134/2020 Z. z., zákona č. 423/2020 Z. z., zákona č. 76/2021 Z. z., zákona č. 395/2021 Z. z., zákona č. 453/2021 Z. z., zákona č. 485/2021 Z. z., zákona č. 82/2022 Z. z., zákona č. 186/2022 Z. z., zákona č. 222/2022 Z. z., zákona č. 232/2022 Z. z., zákona č. 350/2022 Z. z., nálezu Ústavného súdu Slovenskej republiky č. 509/2022 Z. z., zákona č. 99/2024 Z. z., zákona č. 142/2024 Z. z., zákona č. 201/2024 Z. z., zákona č. 292/2024 Z. z., zákona č. 376/2024 Z. z., zákona č. 154/2025 Z. z., zákona č. 176/2025 Z. z. a zákona č. 294/2025 Z. z sa mení a dopĺňa takto:
1. V § 55 ods. 1 písm. n) sa slová „§ 66 ods. 3“ nahrádzajú slovami „§ 66 ods. 4“.
2. V § 66 sa za odsek 2 vkladá nový odsek 3, ktorý znie:
„(3) Rozhodnutie o zaradení štátneho zamestnanca mimo činnej štátnej služby podľa odsekov 1 a 2 obsahuje aj spisovú značku uznesenia o vznesení obvinenia štátneho zamestnanca, uvedenie dôležitého záujmu štátnej služby, ktorý by bol ponechaním štátneho zamestnanca vo výkone štátnej služby ohrozený, konkrétne skutočnosti, ktoré zakladajú dôvodnú obavu ohrozenia dôležitého záujmu štátnej služby a ako by došlo k zásahu do dôležitého záujmu štátnej služby, ak by štátny zamestnanec nebol zaradený mimo činnej štátnej služby.“.
Doterajšie odseky 3 až 8 sa označujú ako odseky 4 až 10.
3.  V § 66 ods. 6 sa na konci pripája táto veta: „Ak súd alebo sudca pre prípravné konanie v právoplatne skončenom konaní o vzatí obvineného štátneho zamestnanca do väzby nezistil skutočnosti nasvedčujú tomu, že skutok, pre ktorý bolo začaté trestné stíhanie, bol spáchaný, má znaky trestného činu a sú dôvody na podozrenie, že tento skutok spáchal obvinený, je generálny tajomník povinný odôvodniť nevyhnutnosť predĺženia doby zaradenie štátneho zamestnanca mimo činnej štátnej služby.“.
4. V § 69 ods. 1 písm. a) sa na konci čiarka nahrádza bodkočiarkou a pripájajú sa tieto slová: „trvanie dôvodov sa skúma počas celého trvania zaradenia štátneho zamestnanca mimo činnej štátnej služby,“.
5. V § 69 ods. 1 písm. b) sa slová „§ 66 ods. 5“ nahrádzajú slovami „§ 66 ods. 6“.
6. V § 69 ods. 1 písm. c) sa slová „§ 66 ods. 6“ nahrádzajú slovami „§ 66 ods. 7“.
7. V § 69 ods. 3 sa slová „§ 66 ods. 7“ nahrádzajú slovami „§ 66 ods. 8“.

Čl. V
Tento zákon nadobúda účinnosť 1. novembra 2026.

